ນາຍທະຫານຂັ້ນສູງຂອງສະຫະລັດ ຢ້ຽມຢາມ​ກໍາປູ​ເຈຍ ​
ພົນ​ເຮືອ​ໂທ Scott Van Buskirk ຜູ້​ບັນຊາ​ການ​ທັບ​ເຮືອ​ທີ 7 ຂອງ​ສະຫະລັດ​ ​ເດີນ ທາງ​ໄປ​ຮອດ​ພະນົມ​ເປ​ນ​ ໃນ​ມື້ວັນ​ພຸດ​ ເພື່ອຢ້ຽມຢາມ 2 ມື້.
ນາຍທະຫານເຮືອຂັ້ນສູງສຸດຂອງສະຫະລັດທ່ານນຶ່ງໄດ້ທໍາການໂອ້ລົມສົນທະນາກັນ ກັບພວກນາຍທະຫານຂັ້ນສູງຂອງກໍາປູເຈຍ ທີ່ມີວັດຖຸປະສົງເພື່ອປັບປຸງຄວາມຮ່ວມໄມ້ ຮ່ວມມືກັນທາງເຮືອ ໃຫ້ດີຂຶ້ນລະຫວ່າງສອງປະເທດ ພົນເຮືອໂທ Scott Van Buskirk ຜູ້ບັນຊາການທັບເຮືອທີ 7 ຂອງສະຫະລັດໄດ້ເດີນ ທາງໄປຮອດກຸງພະນົມເປນ ໃນວັນພຸດວານນີ້ ເພື່ອ ທໍາການຢ້ຽມຢາມ ເປັນເວລາ 2 ມື້ ໂຄສົກກອງທັບກໍາປູເຈຍກ່າວວ່າ ພົນເຮືອໂທ Van Buskirk ໄດ້ພົບປະກັບພົນເຮືອໂທ Soa Sarin ຮອງຜູ້ບັນຊາການກອງທັບເຮືອແລະພົນໂທ Noun Samnang ເພື່ອທໍາ ການໂອ້ລົມສົນທະນາກັນເລື້ອງບັນຫາສອງຝ່າຍແລະບັນຫາລະດັບພາກພື້ນ ພົນໂທ Samnang ເປັນຮອງລັດຖະມົນຕີປ້ອງກັນ ປະເທດກໍາປູເຈຍ ກອງທັບສະຫະລັດກ່າວວ່າ ສອງຝ່າຍໄດ້ໂອ້ລົມສົນທະນາກັນເລື້ອງການປະກອບສ່ວນ ຂອງກໍປູເຈຍ ໃນການເຝິກແອບເລື້ອງຄວາມພ້ອມຮ່ວມກັນທີ່ຈະມີຂຶ້ນໃນທ້າຍປີນີ້ ນອກ ນັ້ນ ພວກທ່ານຍັງໄດ້ສົນທະນາກັນເລື້ອງການເຝິກແອບໃນດ້ານຄວາມປອດໄພ ການ ຊອກຄົ້ນ ແລະການກູ້ໄພທາງທະເລ ພ້ອມທັງການຊ່ອຍບັນເທົາທຸກໃນດ້ານມະນຸດສະທໍາ ແລະໄພຫາຍຍະນະ ພົນໂທ Van Buskirk ຈະທໍາການຢ້ຽມຢາມຖານທັບເຮືອແຫ່ງນຶ່ງເຊ່ນກັນ ເພື່ອໄປສັງເກດ ເບິ່ງການເຝິກຊ້ອມລົບທາງເຮືອຂອງກໍາປູເຈຍ ສະຫະລັດແລະກໍາປູເຈຍໄດ້ທໍາການເຝິກຊ້ອມທາງເຮືອຮ່ວມກັນເມື່ອຕົ້ນປີນີ້